b'\n_START_ARTICLE_\nKidutettujen kuntoutuskeskus\n_START_PARAGRAPH_\nKidutettujen kuntoutuskeskus on kotimaissaan kidutetuille pakolaisille ja turvapaikanhakijoille apua tarjoava poliklinikka ja psykiatrisen erikoissairaanhoidon yksikk\xc3\xb6. Keskus harjoittaa my\xc3\xb6s tutkimusta ja antaa neuvontaa kidutettujen perheille. Vuodesta 1993 l\xc3\xa4htien sen toimipaikkana on ollut Helsinki. Keskuksen toiminnasta vastaavat Helsingin Diakonissalaitos ja Sosiaali- ja terveysj\xc3\xa4rjest\xc3\xb6jen avustuskeskus._NEWLINE_Keskuksessa hoidetaan joka vuosi noin 200 potilasta. Potilaista kaksi kolmasosaa on miehi\xc3\xa4. On kuitenkin paljon pakolaisia ja turvapaikanhakijoita, jotka eiv\xc3\xa4t k\xc3\xa4yt\xc3\xa4 kuntoutuskeskuksen palveluita kidutuksenomaisista kokemuksista huolimatta. Noin nelj\xc3\xa4sosan Suomessa el\xc3\xa4vist\xc3\xa4 pakolaisista arvioidaan joutuneen k\xc3\xa4rsim\xc3\xa4\xc3\xa4n kidutuksesta.'